  Анжелика Тихонова корреспондент 17-тӥ куарусёнлы Удмуртиын коронавирусэн черлан 229 учыръёсты пусйизы. Висьыны усемъёс пӧлын 50 пиналъёс но 65 арессэс ортчем 41 арлыдоос. Со сярысь элькунысь оперативной штаб ивортӥз. Диагноззы Ижкарын 133 улӥсьёслэн зэмаз, Эгра ёросын – 27, Воткаын – 14, Сьӧлта ёросын – 11, Можгаын – сизьым, Глазкарын, Ува, Каракулино, Дэбес ёросъёсын – быдэн вить, Можга ёросын – ньыль, Вотка, Камбарка ёросъёсын – быдэн куинь, Сарапулын, Сюмси ёросын – быдэн кык, Кизнер, Сарапул, Шаркан ёросъёсын – быдэн одӥг. 145 адями висёнэз вормиз. 15 мурт кулӥз. Кышномуртъёслы 73, 74, 75, 83, 86, 87, 89 арес вал, воргоронъёслы – 64, 67, 69, 73, 74, 75, 79, 80 арес Туннэ нуналлы Удмуртиын коронавирусэн 50 сюрс 430 черлан учыр лабораториосын зэматэмын. 41 сюрс 919 адями йӧназ. 1 сюрс 804 мурт улонысь кошкиз. Али 300-эзлэн висисьёслэн тазалыксы секыт. Берло нуналскын элькунын коронавирус инфекцилы 7 сюрс 15 эскеронъёс ортчытӥзы.  Тегъёс: Тазалык Ижкар Удмуртия коронавирус  